**MAGYAR OLAJ- ÉS GÁZIPARI**

**BÁNYÁSZ SZAKSZERVEZET**

**Szervezeti és Működési Szabályzata**

**BEVEZETÉS**

A Magyar Olaj és Gázipari Bányász Szakszervezet 2014. március 29-i Küldöttgyűlésén több pontban módosította Alapszabályát.

A MOL Bányász Szakszervezet Elnöksége az Alapszabályban kapott felhatalmazása alapján az alábbi Szervezeti és Működési Szabályzatát fogadta el.

**I.** **FEJEZET**

1. **A Szakszervezeti szervek általános feladatai**
	1. Az általuk irányított szervek és tisztségviselők munkájának szervezése, összefogása és irányítása.
	2. A munkavállalók hatékony érdekvédelmének kialakítása, megvalósítása, érdekképviseletük megszervezése és biztosítása.
	3. Rendszeres együttműködés a munkavállalókkal, a véleményük megismerése, s továbbítása a felettes szakszervezeti szervek, illetve a munkáltatói jogkörgyakorlók felé, tájékoztatásuk folyamatos megszervezése.
	4. Együttműködés a munkáltató megfelelő szintű képviselőjével az általa, vagy a felettes szervek által kötött megállapodások betartása, valamint az irányítása alá tartozó egységekkel történő betartatása és ellenőrzése érdekében.
	5. A MOL Bányász Szakszervezet egységének erősítése, jó hírnevének megőrzése, javítása az érdekérvényesítő képesség növelése céljából.

1. **A működési rendre irányadó általános szabályok**
	1. A szakszervezeti fórum akkor határozatképes, ha a tagjainak vagy a küldötteinek a kétharmada a fórumon jelen van. Amennyiben a szakszervezeti fórum nem határozatképes, akkor az ülést egy óra elteltével, de legalább 30 napon belül kell újra összehívni. Az újra összehívott fórum az azonos napirendi pontok tekintetében a megjelentek létszámától függetlenül határozatképes, akkor, ha erre a tényre, erre a jogkövetkezményre a meghívottak figyelmét felhívtuk.
	2. A szakszervezeti fórumok a határozataikat általában nyílt szavazással, szótöbbséggel hozzák, de a határozathozók kívánságára a szavazás titkosan is történhet. Titkos szavazást kell tartani a szakszervezet tisztségviselőinek megválasztása, kooptálása és felmentése ügyében. Az Alapszabály a jelen lévő tagok háromnegyedes többségével fogadható el, az Alapszabályban meghatározott kérdésekben minősített, kétharmados szótöbbséggel történhet meg a döntés.
	3. Bármely választott tisztségviselő felmenthető, illetve visszahívható, ha a vállalt kötelezettségének nem tud eleget tenni, vagy nem tesz eleget, illetve tisztsége ellátására érdemtelenné válik. A tisztségviselő akkor válik érdemtelenné, ha megszegi az Alapszabályt, a SzMSz-t vagy egyébként olyan magatartást tanúsít, amely a szakszervezeti tisztségviselői minőségével nem egyeztethető össze. Az érdemtelenség felől a visszahívás tekintetében hatáskörrel rendelkező szerv előzetesen dönt.  A visszahívásra ugyanaz a választott fórum jogosult, amely a tisztségre megválasztotta. A visszahívással egyidejűleg új tisztségviselő kerül megválasztásra.
	4. Két választás között megüresedő tisztségviselői helyek - csoport bizalmi és helyettese, főbizalmi és helyettese, régió elnök, SzB-elnök, Szakszervezet elnöke és alelnökei, valamint a Felügyelő Bizottság tagjai kivételével - kooptálással is betölthetők. Egy testületen belül a kooptált tagok száma nem haladhatja meg a választott tagok számának egyharmadát.

**II.** **FEJEZET**

**A Szakszervezeti szervezeti felépítése**

1. **A Szakszervezeti szervek és a tisztségviselők**

|  |  |
| --- | --- |
| A szervezeti formák | A tisztségviselői pozíció |
| Szakszervezeti csoport | bizalmi, főbizalmi |
| Üzemegységi, üzemi szerveződés | főbizalmi, munkahelyi bizottság, szakszervezeti bizottság, bizalmi testület |
| Gazdálkodó egység szintű szerveződés (Nyrt., Zrt., Rt., Kft., stb.)Területi szerveződésSzakszervezet* Választmány
* Elnökség
* Küldöttgyűlés
 | szakszervezeti bizottság, bizalmi testület, munkahelyi bizottság, alapszervezeti elnökrégió koordinátorelnök, alelnökök |
|   |  |

**2.**       **Szakszervezeti szervek felsorolása**

* 1. **Elnökség**
	2. **Választmány**
		1. Régióvezetőség:
			1. Közép-magyarországi régió
			2. Kelet-magyarországi régió
			3. Nyugat-magyarországi régió
	3. **Alapszervezetek:**

A MOL Bányász Szakszervezet alapszervezetei gazdaságilag és működésileg meghatározott körön belül tevékenykedő saját költségvetéssel rendelkező, szakszervezeti tagok közössége.

A MOL Bányász Szakszervezet alapszervezetei:

1. **Bányakapitányság Alapszervezet**
2. **DKG-EAST Zrt. Alapszervezet**
3. **KVV Zrt.**
4. **Geoinform Kft. Alapszervezete**

 - Nyugdíjas Szervezet

1. **Hajdúszoboszlói Alapszervezet**

- MOL Nyrt.

- Petrolteam Kft.

 - Gépkontroll Kft.

- Turbó Team Kft.

- Magyar Földgáztoroló Zrt. (MFGT) Hajdúszoboszló

- Nyugdíjas Szervezet

1. **Kiskunhalasi Alapszervezet**

**-** MOL Nyrt.

- Magyar Földgáztároló Zrt. (MFGT) Zsana

- Aquaplus 2000 Kft.

1. **Budapesti Alapszervezet**

- MOL Nyrt.

- MOL Magyarország Szolgáltató Kft.

- Strabag Property and Facility Services Zrt.

- Invitel Zrt.

- Novochem Kft.

- Acoustic AGS Kft. Szervezet

- Pantel-Novum Szervezet

1. **Nagykanizsai Alapszervezet**

- MOL Nyrt.

- Gázgép Kft.

- Oiltech Kft.

- Zala-Petroltransz Kft.

- RIG Service Zrt.

- Magyar Földgáztároló Zrt. (MFGT) Pusztaederics

1. **Nyugdíjas Alapszervezet, Nagykanizsa**
2. **Orosházi alapszervezet**

- MOL Nyrt.

- Magyar Földgáztároló Zrt. (MFGT) Kardoskút

- Petroszolg Kft.

1. **ROTARY Fúrási Zrt. Alapszervezete**

 - Hanza Kontakt Invest Kft.

1. **Szegedi Alapszervezet**

- MOL Nyrt.

- Petrolszolg Kft.

 - MMBF Földgáztároló Zrt.

1. **Szakmai és területi szerveződések**
	1. Szakmai szerveződések

Az alapszervezetek önállóan, a szakmai érdekeik mentén közös szervezeteket hozhatnak létre.

* 1. Régiós szerveződés

Fő célja a szakszervezeti alapszervezeti munka hatékonyabbá tétele, az információ gyorsabb és hatékonyabb áramoltatása. A régiós munkát koordinátor fogja össze.

* + 1. Közép- magyarországi régió: Éblné Németh Margit

3.2.2.       Kelet-magyarországi régió: Juhász Attila

* + 1. Nyugat-magyarországi régió: Kalász Sándor

**III. FEJEZET**

**A szakszervezeti szervek konkrét jogköre és feladatai**

**1.**    **Szakszervezeti csoport jogállása**

* 1. A szakszervezeti csoport létrehozásának feltételei és működése.
		1. Az alapszervezet legkisebb szervezeti egysége a szakszervezeti csoport, vezetője a szakszervezeti bizalmi.
		2. A szakszervezeti csoport minden olyan területen létrehozható, ahol önálló gazdasági vezetés (csoport, művezető, stb.) vagy területi elkülönülés van.
		3. A szakszervezeti csoport működésének közvetlen demokratikus formája a szakszervezeti tagok személyes részvételét biztosító csoport taggyűlés.
		4. A szakszervezeti csoport a taggyűléseit szükség szerint tartja. Akkor határozatképes, ha a tagság kétharmada jelen van. A határozat meghozatalához a jelenlévők több mint felének a szavazata szükséges.

A szakszervezeti csoport jogköre

* + 1. A felsőbb szakszervezeti szervek határozatai alapján a szakszervezeti csoport tevékenységének, feladatainak meghatározása, valamint a végrehajtás módszereinek kialakítása.

1.2.2.          A csoport taggyűlés időpontjának és napirendjének meghatározása.

1.2.3.          A bizalmi munkájáról szóló beszámoló elfogadása.

1. A helyi szakszervezeti segélyezési ügyek intézése.

1.2.5.          A felsőbb szakszervezeti szervek hatáskörébe tartozó ügyekbe a helyi vélemények megfogalmazása, elfogadása és továbbítása.

1.2.6.          A csoport tagjainak élet- és munkakörülményeit, továbbá az anyagi, a szociális és

az erkölcsi érdekeiket érintő munkáltatói (vezetői) intézkedések véleményezése,

továbbá eljárás kezdeményezése jog- és érdeksérelmek esetén.

1.2.7.          A munkahelyet érintő belső szabályzatok véleményezése.

1.2.8.          A szakszervezeti kifogás kezdeményezése.

1.2.9.          A csoport döntéseit a bizalmi köteles a felettes szakszervezeti szervvel közölni, s a csoport többségi álláspontját képviselni.

1. A szakszervezeti csoport folyamatos tagszervező munkát végez, részese a tagtoborzó kampányoknak.

1. **Részlegi-, üzemegységi-, üzemi bizalmi testületek, munkahelyi bizottságok**
	1. A testület összetétele:
		1. A testületek az adott terület szakszervezeti bizalmijaiból tevődnek össze.
		2. A testület munkáját a főbizalmi, a vezető-főbizalmi, a munkahelyi bizottsági elnök, stb. irányítja.
	2. A testület jogköre és feladatai:
		1. A testület feladata a működési területén a bizalmiak konkrét feladatainak meghatározása, tevékenységük segítése, koordinálása.
		2. Az érdekképviseleti és érdekvédelmi tevékenység rendszeres ellenőrzése.
		3. A munkavállalók tájékoztatását célzó beszámolók, felhívások, értesítések jóváhagyása, az információ csere biztosítása.
		4. Működési területén a munkakörülményekre vonatkozó szabályok betartásának ellenőrzése.
		5. A munkáltató adott területen működő képviselőjével való kapcsolattartás.
		6. Az adott területen dolgozó szakszervezeti tagok munkakörülményeit, továbbá anyagi, szociális és az erkölcsi érdekeiket érintő munkáltatói intézkedések véleményezése, ezzel kapcsolatos állásfoglalások kialakítása.
		7. A munkavállalók nagyobb csoportját érintő ügyekben a szervezett fellépés, illetve a képviselet megszervezése.
		8. A szakszervezet tagjait, illetve más munkavállalókat érintő munkáltatói intézkedés esetén az intézkedés jogszerűségének vizsgálata, szükség esetén az érdekvédelmi eljárások megindítása (kifogás, stb.).
		9. A Kollektív Szerződés és más belső szabályzatok adott egységre vonatkozó részeinek véleményezése. KSZ módosítások, bértárgyalások kezdeményezése, a KSZ végrehajtásának folyamatos ellenőrzése. Korrekt, partneri kapcsolattartás a gazdasági egységszintű vezetőkkel.
		10. A tagszervezésből adódó napi feladatok elvégzése és havi összegzése az Alapszervezet részére.

1. **Az alapszervezet operatív irányító szervei**

          A Szakszervezeti Bizottság jogköre és feladatai:

* 1. A folyamatos érdekvédelem és érdekképviselet kialakítása a munkahelyen, a hatáskörébe tartozó szakszervezeti szervek tevékenységének koordinálása.
	2. A munkáltatónál működő szakszervezeti szervek és a tisztségviselők általános feladatainak meghatározása, valamint a Szakszervezeti Bizottság által jelentősnek minősített egyéb ügyekben a helyi szervek és a tisztségviselők konkrét feladatainak megszabása.
	3. Az adott területen a rövid távú szakszervezeti tevékenység kereteinek meghatározása és a taktikai lépések megtervezése.
	4. Működési területén a munkakörülményekre vonatkozó szabályok betartásának ellenőrzése.
	5. A működési területen dolgozó szakszervezeti tagok munkakörülményeit, továbbá anyagi, szociális és erkölcsi érdeküket érintő munkáltatói intézkedések véleményezése, ezzel kapcsolatos állásfoglalások kialakítása.
	6. A munkavállalók nagyobb csoportját érintő ügyekben a szervezett fellépés, illetve a képviselet megszervezése, továbbá a képviselők tevékenységének meghatározása.
	7. A szakszervezet tagjait érintő munkáltatói intézkedés esetén az intézkedés jogszerűségének vizsgálata, szükség esetén az érdekvédelmi eljárások megindítása (kifogás, stb.).
	8. Eljárás kezdeményezése jogvitás ügyekben, ha a munkáltatóval létrejött megállapodások alapján lefolytatott előzetes eljárások nem vezetnek eredményre.
	9. Kapcsolattartás az adott terület vezetésével és az Üzemi Tanáccsal.
	10. A szakszervezeti tagság folyamatos tájékoztatása a munkáltatótól és felsőbb szakszervezeti szervektől kapott információkról.
	11. A tisztségviselők bevonásával véleményezni a belső szakszervezeti anyagokat (MOL Bányász, MSZOSZ).
	12. Érdekegyeztetést folytat az adott munkaterület munkavállalói érdekében (Kollektív Szerződés, Üzemi Függelék, stb.).
	13. Gyakorolja az Mt. 273. §-a szerinti jogokat, egyetértése szükséges a választott szakszervezeti tisztséget betöltő munkavállaló (a továbbiakban: tisztségviselő) munkaviszonyának a munkáltató által felmondással történő megszüntetéséhez, valamint a munkáltató tisztségviselőt érintő 53. § szerinti intézkedéséhez.
	14. Megszervezi a terület jogsegély szolgálati tevékenységét.
	15. Feladat- és üléstervet készít.
	16. Megszervezi a tisztségviselők, bizalmiak oktatását.
	17. Szükség szerint, de legalább évente összehívja az Alapszervezet döntéshozó testületét és beszámol a végzett munkáról.
	18. Megtervezi az éves tagdíjbevételt – ellátja a tagdíjfizetéssel, tagnyilvántartással kapcsolatos feladatokat - és az alapszervezetnél felhasználható pénzeszközökre költségvetést készít és beszámol az alapszervezet tagságának a pénzgazdálkodásról.
	19. Rendszeresen ellenőrzi a gazdálkodást.
	20. Folyamatosan segíti, ellenőrzi és értékeli a bizalmi csoportok, a részlegi, üzemegységi, üzemi és munkahelyi bizottságok munkáját.
	21. A MOL Bányász Szakszervezet Alapszabályával és Szervezeti és Működési Szabályzatával összhangban saját szervezeti, felépítési és működési rendjét szabályozza, szükség szerint.

1. **Alapszervezeti Küldöttgyűlés**

A Testület az alapszervezet erre a célra megválasztott küldötteiből vagy bizalmijaiból tevődik össze.

Az alapszervezet legmagasabb irányító fóruma, az alapszervezetet érintő összes kérdésben illetékes dönteni.

Jogköre és feladatai:

* 1. Képviseli az alapszervezet szakszervezeti tagságát.
	2. Beszámoltatja és ellenőrzi a Szakszervezeti Bizottságot szükség szerint, de legalább ötévente.

 Megválasztja a Küldöttgyűlés és a Szakszervezeti Bizottság vezető tisztségviselőit,

 illetve felsőbb szervekbe –Küldöttgyűlés- az alapszervezet képviselőit.

* 1. Megvitatja az alapszervezetet (munkavállalókat) érintő fontosabb munkáltatói és szakszervezeti intézkedéseket.
1. **Választmány**

. **A Választmány összetétele**

 A Választmány tagjai az alapszervezeti elnökök (és ügyvezető elnökök) javaslat!. Az ülésre állandó meghívott az elnök és az alelnökök, a Felügyelő Bizottság elnöke, a régió koordinátorok és az állandó tanácsadók. A Választmány összehívását kezdeményezheti az Elnökség és a Választmány bármelyik tagja és az FB elnöke.

* 1. **A Választmány jogköre és feladatköre az Alapszabályban meghatározottak szerint.**
1. **Magyar Olaj- és Gázipari Bányász Szakszervezet Elnökségének jogköre és feladatköre az Alapszabályban meghatározottak szerint.**

1. **A Szakszervezet Küldöttgyűlése jogköre és feladatköre az Alapszabályban meghatározottak szerint.**

1. **Felügyelő Bizottság jogköre és feladatköre az Alapszabályban meghatározottak szerint.**

**IV. FEJEZET**

**A szakszervezeti tisztségviselők**

* 1. **A szakszervezeti tisztségviselők jogállása**
	2. E szabályzat alkalmazásában tisztségviselőnek kell tekinteni a bizalmit, továbbá minden magasabb tisztséget betöltő választott és kooptált szakszervezeti tisztségviselőt, valamint a Szakszervezet munkabizottságainak tagjait.
	3. A szakszervezeti tisztségviselő - e minőségében - a szakszervezet valamely vezető szervének képviselője. Tevékenységében a Szakszervezet érdekvédelmi–érdekképviseleti funkcióját köteles megvalósítani.
	4. A tisztségviselő e minőségében köteles a szakszervezeti tagok (és a munkavállalók) többségi álláspontját a konkrét érdekvédelmi ügyekben megszerezni (megismerni), s ezt jogszerűen képviselni.
	5. A Szakszervezet a tisztségviselőjét ért sérelmet, a szervezetet érő sérelemként értékeli, így minden eszközével fellép az érintett tisztségviselő védelmében.
	6. A tisztségviselő elismerésben, jutalomban részesíthető.
1. **A képviseleti jogok gyakorlása**
	1. A MOL Bányász szakszervezet önálló jogi személy, jogokat gyakorolhat és kötelezettségeket vállalhat.

2**.**2.1. Képviseletre felhatalmazottak

A MOL Bányász egészére:

 A szakszervezet elnöke önállóan, az alelnökök együttesen.

 Helyi (alapszervezeti) szinten az alapszervezet elnöke és tisztségviselői megbízás alapján.

1. **A szakszervezeti tisztségviselők általános feladatai**
	1. A működési területükön felmerülő konfliktusok érdekvédelmi alapú értékelése.
	2. A hatáskörükbe tartozó ügyekben az érdekvédelmi eljárás kötelező megindítása és az érdekképviselet ellátása.
	3. A szakszervezet felettes szerveinek tájékoztatása a fentiek szerinti eljárás eredményéről, illetve meghiúsulásáról.
	4. A hatáskörét meghaladó ügyekben az eljárásra jogosult szakszervezeti szervek értesítése, a halasztást nem tűrő ügyekben haladéktalanul (amint erre lehetőség adódik).
	5. A választott tisztségviselők folyamatos munkája a tagszervezés, a tagtoborzás, a munkavállalók tájékoztatása jogaikról, az összefogás erejének bemutatása.
2. **A szakszervezeti bizalmi (bizalmi helyettes) feladatai:**
	1. Képviseli a csoportjához tartozó tagokat, ellátja egyéni érdekvédelmüket a munkaszervezeten belül.
	2. A csoport tagjainak együttes véleménye alapján – közvetlenül, vagy az általa választott bizalmi küldött, főbizalmi útján - részt vesz a felsőbb szinten döntésre kerülő kérdések előzetes véleményezésében, a döntések meghozatalában.
	3. A szakszervezeti szervek által hozott döntésekről és azokból adódó feladatokról rendszeresen és pontosan tájékoztatja a csoport tagjait, szervezi, segíti a végrehajtást.
	4. A csoportban felmerült kérdésekről információt ad magasabb szintű szakszervezeti testületeknek.
	5. A testületi döntésekről tájékoztatja a csoport tagjait.
	6. Munkájáról rendszeresen, de legalább évente be kell számolnia választóinak.

1. **Részleg főbizalmi, főbizalmi vezető főbizalmi/helyettes feladatai**
	1. Szervezi és ellenőrzi a bizalmiak munkáját.
	2. Képviseli a tagságot és a munkavállalókat a munkáltató képviselői és az illetékes szakszervezeti szervek előtt, megbízás alapján eljár érdekükben.
	3. Köteles képviselni a terület szakszervezeti csoportjainak álláspontját, véleményét, a testületi üléseken hozott döntésekről tájékoztatja a bizalmiakat.
	4. A szakszervezeti csoportokban megtartott taggyűléseken segíti a szakszervezet tagjait, bizalmiak, csoportok tevékenységét.
	5. Tájékoztatást ad magasabb szakszervezeti szervek felé.
	6. Tevékenységéről rendszeresen, de legalább évente beszámol a választóinak.

1. **Munkahelyi Bizottság Elnöke feladatai**
	1. A Munkahelyi Bizottság tagjai munkájának összefogása, koordinálása.
	2. A Munkahelyi Bizottsági ülések üléstervének előkészítése, az ülések emlékeztetőinek elkészítése és megküldése az alapszervezeti elnök részére.
	3. A testületi üléseken hozott határozatok végrehajtásának megszervezése.
	4. A hozzá tartozó területekről és a magasabb szakszervezeti szervektől érkező információk összegyűjtése, kezelése, saját hatáskörben ügyintézése, továbbítása, illetve a Munkahelyi Bizottság elé terjesztése.
	5. Rendszeres kontaktus kialakítása a terület egységeivel.
	6. A szükséges egyeztetések, tárgyalások megszervezése.
	7. Rendszeres kapcsolattartás a partner gazdasági vezetővel és más szervekkel.
	8. Rendszeres kapcsolattartás az alapszervezet Szakszervezeti Bizottságával.
	9. Rendszeresen, de legalább évente összegzi a tagszervezés a tagtoborzás alakulását, akciókat dolgoz ki.
	10. A MOL Bányász Hírlap tudósítása a munkahelyi bizottság mindennapjairól, a szervezeti életről.

1. **Az alapszervezet elnöke, ügyvezető elnöke feladatai**
	1. Az alapszervezet munkájának összefogása, koordinálása.
	2. Az alapszervezet ülések munkatervének előkészítése, az ülések emlékeztetőinek elkészítése és továbbítása a szakszervezet Elnöksége részére.
	3. Testületi üléseken hozott határozatok vezetése, végrehajtásának megszervezése.
	4. Az információs munka megszervezése, működtetése.
	5. Rendszeres tájékozódás a hozzá tartozó testületek szakszervezeti tevékenységéről, a szükséges egyeztetések, tárgyalások megszervezése.
	6. Rendszeres kapcsolattartás a partner gazdasági vezetőkkel és más szervekkel.
	7. Rendszeres kapcsolattartás a többi alapszervezettel és a felettes szervekkel, valamint az üzemi tanáccsal.
	8. Az alapszervezet hatáskörébe tartozó dokumentumok aláírása.
	9. Az alapszervezet tájékoztatása a testületi ülések közötti tevékenységéről.
	10. A megkötött megállapodások végrehajtásának nyomon követése, ellenőrzése.
	11. Folyamatos tagszervező kampányok kidolgozása és indítása.
	12. Az üléseken biztosítja a régióvezető, az Elnökség legalább egy tagjának részvételét.
	13. Szakszervezetünk lapjában tudósít az alapszervezet életéről, a testületi ülésekről.
	14. Testületi ülést tart szükség szerint, legalább évente.
2. **Régiókoordinátor feladata**
	1. A régióhoz tartozó szakszervezeti alapszervezetek munkájának összefogása.
	2. A régióhoz tartozó alapszervezetek tájékoztatása.
	3. A hozzá tartozó alapszervezetektől érkező információk összegyűjtése, kezelése, saját hatáskörben ügyintézése, amennyiben szükséges továbbítása a felettes szakszervezeti szervezet felé.
	4. Az alapszervezetek közötti koordinatív tevékenység végzése.
	5. Kapcsolatot tart más szakszervezetek területi szervezeteivel.
	6. Kapcsolatot tart a területéhez tartozó gazdasági egységek vezetőivel.
	7. Támogatja a területéhez tartozó gazdasági szerveknél a kollektív szerződések módosításának előkészítését, tárgyalását és megkötését.
	8. Koordinálja a régió alapszervezeteinek regionális, és határon átnyúló nemzetközi kapcsolatait.
	9. Figyelemmel kíséri a régió területén megpályázható Európai Uniós pályázatokat. Az Elnökség előzetes tájékoztatását követően előkészíti a pályázati anyagokat, ha szükséges konzorciumi társakat keres, majd az előkészített anyagot jóváhagyásra továbbítja az Elnökség részére.
	10. Az alapszervezetek tagszervező munkájának folyamatos támogatása.
	11. Tudósításokat küld szakszervezetünk lapjába a régiós eseményekről, a munkavállalókat leginkább foglalkozató kérdésekről.

1. **A Szakszervezet alelnökeinek feladatai**

Az elnök távollétében annak feladatait is ellátják, feladatuk a Küldöttértekezlet, a Választmány és az Elnökség döntéseinek végrehajtása. Az Alapszabály és az SzMSz maradéktalan megvalósítása érdekében feladataik különösen a következők:

* 1. Segíti és támogatja a régióvezetők, az alapszervezeti elnökök és munkahelyi bizottsági elnökök érdekvédelmi, érdekképviseleti munkáját.
	2. Részt vesz az érdekegyeztetéseken, támogatja a kollektív szerződést tárgyaló szakszervezeti csapatot.
	3. Ellátja a szakszervezeti jogsegélyszolgálat felügyeletét.
	4. Közreműködik a foglalkoztatáspolitikai és munkajogi kérdések rendezésében.
	5. Az érdekegyeztetés folyamatában feladatokat adhat az apparátusnak, az alapszervezeti elnököknek, a régió vezetőknek.
	6. Gondoskodik az érdekegyeztetésre kerülő szakszervezeti előterjesztések előkészítéséről.
	7. Biztosítja a megkötött kollektív megállapodások begyűjtését és archiválását.
	8. Felügyeli és összefogja a szakszervezeti előterjesztések, beadványok (munkáltatók, állami szervek) előkészítését.
	9. Szervezetpolitikai feladatainak sorában segíti: az alapszervezetek tagszervező munkáját, a réteg munka a réteg politika alakítását, a művelődési, kultúra és sporttevékenységet, az üzemi tanács és munkavédelmi választásokkal összefüggő szervező munkát.
	10. Szervezi, koordinálja és felügyeli a szakszervezeti tisztségviselők tovább képzését.
	11. Figyelemmel kíséri a pályázati lehetőségeket.
	12. Kapcsolatot tart a hazai szakszervezeti szövetségekkel, azok tagszervezeteivel, a működési terület üzemi tanácsaival, munkavédelmi bizottságaival és civil szervezeteivel, valamint a hazai hivatalokkal, hatóságokkal.
	13. Az elnök távollétében helyettesíti az elnököt, a társalelnökkel közösen, megbízás alapján képviseli a MOL Bányász Szakszervezetet.
	14. Képviseli a szakszervezeti tagok érdekeit a munkáltatókkal szemben és eljár ennek érvényesülése érdekében.
	15. Kiemelt feladata a MOL Bányász Szakszervezethez tartozó alapszervezetek működésirányítása és fejlesztése, szakmailag támogatja, koordinálja, szervezi, összefogja és ellenőrzi az alapszervezetek munkáját.
	16. Összefogja és irányítja a szakszervezet alapdokumentumainak kidolgozását, a módosítást előkészítő munkacsoportok munkáját.
	17. Végzi a szakszervezetek döntéshozó szervei által elfogadott határozatok végrehajtását.
	18. Vezeti a szakszervezeti határozatok tárát.
	19. Biztosítja és ellenőrzi a szakszervezeti testületek üléseinek dokumentálását, az emlékeztetők elkészítését, a határozatok dokumentálását és kiadását.
	20. Felügyeli az információáramlást, irányítja a szakszervezeti sajtó működését, a szakszervezet kommunikációs tevékenységét.
	21. Segíti az alapszervezetek tagtoborzó munkáját.
	22. Irányítja és koordinálja a szakszervezet nemzetközi kapcsolatait, a MOL Bányász képviseletében részt vesz a nemzetközi szakszervezeti munkában.
	23. Szervezi a szakszervezeti tisztségviselők nemzetközi továbbképzését.
	24. Figyelemmel kíséri a pályázati lehetőségeket.
	25. Az elnök távollétében helyettesíti az elnököt, a társalelnökkel közösen, megbízás alapján képviseli a MOL Bányász Szakszervezetet.
	26. Képviseli a szakszervezeti tagok érdekeit a munkáltatókkal szemben és eljár ennek érvényesülése érdekében.
	27. Kiemelt feladata a MOL Bányász Szakszervezet budapesti területének működésirányítása és fejlesztése, szakmailag támogatja, koordinálja, szervezi, összefogja és ellenőrzi az alapszervezetek munkáját.
	28. Felügyeli a küldöttgyűlések előkészítését, irányítja a szakszervezet rendezvényeinek szervezését, lebonyolítását.

1. **A Szakszervezet elnökének feladatai**
	1. A Szakszervezetet, mint jogi személyt képviseli valamennyi ügyben a Küldöttgyűlés és az Elnökség, a Választmány és a Felügyelő Bizottság döntéseinek figyelembevételével.
	2. Összehívja a küldötteket és a tagokat a Küldöttgyűlés, az Elnökség, a Választmány rendes és rendkívüli üléseire. Elkészíti és az Elnökség elé terjeszti a testület éves munkatervét. Beszámol az Elnökség tagjaival a Küldöttgyűlésnek a két ülés között végzett munkáról. Év végén értékeli az éves munkát.
	3. Irányítja, szervezi és ellenőrzi a Küldöttgyűlés, az Elnökség, a Választmány és a Felügyelőbizottság döntéseinek végrehajtását, felelős az érdekérvényesítési lehetőségek kihasználásáért, a Szakszervezet munkájának nyilvánosságáért.
	4. A MOL Bányász Szakszervezet munkaszervezetének felelős vezetője, irányítja, koordinálja és ellenőrzi a függetlenített tisztségviselők, az apparátus munkáját és gyakorolja a munkáltatói jogokat.
	5. A költségvetésben elfogadott szakszervezeti pénzeszközök, alapok felhasználása, felvétele, igénybevétele tekintetében az ésszerű és szabályszerű követelményeknek megfelelően gyakorolja az utalványozási jogot, az Elnökség döntése alapján gondoskodik a szakszervezet működésének feltételeiről.
	6. Felelős a Küldöttgyűlés által elfogadott költségvetés végrehajtásáért, gondoskodik a döntéshozó szervek határozatainak végrehajtásáról.
	7. Köteles félévente a Választmánynak, évente a Küldöttgyűlésnek beszámolni a Szakszervezet gazdálkodásáról, az Elnökség által meghatározott gazdálkodási irányelvek végrehajtásáról.
	8. Felelős a jogsegélyszolgálat működtetéséért.
	9. Kapcsolatot tart a MOL Bányász Szakszervezet szerveződési területén működő Üzemi Tanácsokkal, Munkavédelmi Bizottságokkal, a vállalkozások vezetésével.
	10. Kapcsolatot tart a hazai és nemzetközi szervezetekkel, hatóságokkal ennek során képviseli a MOL Bányász Szakszervezetet.

**V. FEJEZET**

**A Szakszervezet vagyona, gazdasági és pénzügyei**

A Szakszervezet működéséhez szükséges pénzeszközök az alapszervezetek által fizetett tagdíjból, valamint az esetleges egyéb forrásokból származó bevételekből tevődnek össze.

A tagdíj mértéke az Alapszabályban rögzítettek szerint:

-  aktív dolgozó havi **bruttó** keresetének **1 %-a**,

- a munkáltató által engedélyezett fizetés nélküli szabadságon levők, nyugdíjasok, tanulók

 **300 Ft/hó**,

* a külföldön dolgozó szakszervezeti tag tagfenntartási díja 2000Ft/hó.

A nyugdíjasok által befizetett tagdíj teljes egészében az alapszervezetnél marad.

Az alapszervezetek a befolyt tagdíj mértékének 50%-val gazdálkodhatnak az ésszerű és szabályszerű követelmények figyelembevételével.

A levont szakszervezeti tagdíjak a MOL Bányász Szakszervezet számlájára folynak be. Az alapszervezetek éves költségvetéseik alapján – az elnökség döntése szerint – a számviteli szabályoknak megfelelően használják a pénzforrásokat.

A Szakszervezet köteles takarékos, ésszerű, az anyagi források gyarapítását szolgáló gazdálkodást folytatni. A befektetések kizárólag tőkegarantáltak lehetnek.

A Szakszervezet pénzügyi – gazdálkodási tevékenysége a tagok közös ügye. A Szakszervezet a törvényes előírások szerint végzett gazdasági, pénzügyi tevékenységéről köteles elszámolni a tagoknak, valamint az erre hivatott testületeknek.

**Záradék:**

A MOL Bányász Szakszervezet Elnöksége a Szervezeti és Működési Szabályzatot a 2017. július 05-i Választmányi ülésen megtárgyalta és elfogadta, az 2017. július 06. napjával lép hatályba, ezzel egyidejűleg a 2014. június 25-én elfogadott SzMSz hatályát veszti.

Budapest, 2017. július 05.

                                                         **MOL BÁNYÁSZ SZAKSZERVEZET**